Zápisnica
z 2. riadneho zasadnutia Obecného zastupiteľstva vo Vinohradoch nad Váhom
konaného dňa 8.4.2013.
č: 168/2013						Vinohrady nad Váhom, dňa 9.4.2013

Prítomní: podľa prezenčnej listiny ( 6)
Ospravedlnený: Ing. Martin Chudý
Neospravedlnený: Milan Kukla
Overovatelia: Ing. Marek Fačkovec, Eva Pavlovičová
Zapisovateľka: Ľubica Čechová

1. Otvorenie
     Starostka obce privítala všetkých prítomných poslancov na zasadnutí obecného zastupiteľstva. Skonštatovala, že obecné zastupiteľstvo je uznášaniaschopné. 

2. Schválenie programu, určenie zapisovateľa a overovateľov zápisnice

      Za overovateľov zápisnice určila poslankyňu Evu Pavlovičovú a poslanca Ing. Mareka Fačkovca. Za zapisovateľku určila pani Ľubicu Čechovú. Prečítala program zasadnutia, ktorý bol jednohlasne schválený: 
Uznesenie č.13/2013
Obecné zastupiteľstvo vo Vinohradoch nad Váhom
schvaľuje
navrhnutý program:
1.	Otvorenie
2.	Schválenie programu, určenie zapisovateľa a overovateľov zápisnice
3.	Kontrola plnenia uznesení
4.	VZN o majetku /zaslané elektronickou poštou/
5.	VZN o financovaní škôl /zaslané elektronickou poštou/
6.	Protest prokurátora voči VZN č.23/2004 o komunálnom odpade a drobnom stavebnom odpade
7.	Žiadosť – MVDr. Rastislav Domko
8.	Správy hlavného kontrolóra obce
9.	Pozemkové úpravy v k.ú. Vinohrady nad Váhom – žiadosť o vyjadrenie
10.	Schválenie finančných prostriedkov na opravy miestnych komunikácií 
11.	Prerokovanie platu starostky 
12.	Rôzne 
13.	Záver
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

3. Kontrola plnenia uznesení

     Hlavný kontrolór obce informoval poslancov o plnení schválených uznesení.
Vyhodnotil obstarávanie územného plánu.
     Starostka informovala poslancov, že územia, ktoré žiadajú pán Pavlovič a Ing. Faktor preklasifikovať ako územia určené na výstavbu rodinných domov sú v platnom územnom pláne ako nezastaviteľné. Je na žiadateľoch, aby si na obvodnom pozemkovom úrade zistili či bude daný súhlas so zastavaním.  
Uznesenie č.14/2013
Obecné zastupiteľstvo vo Vinohradoch nad Váhom
berie na vedomie
informáciu hlavného kontrolóra obce o plnení uznesení zo dňa 4.2.2013. 
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

4. VZN o majetku

     Dodatok č.1/2013 k VZN č. 1/2010 Zásady hospodárenia s majetkom obce poslanci dostali domov elektronickou poštou. V dodatku sa článok 13 nahrádza novým znením, kde sa denný pokladničný limit zostatku peňažných prostriedkov na konci dňa stanovil na 1000,00 €. Poslanci  prijali uznesenie:
Uznesenie č.15/2013
Obecné zastupiteľstvo vo Vinohradoch nad Váhom
 sa uznáša 
na dodatku č. 1/2013 k VZN č.1/2010 Zásady hospodárenia s majetkom obce, kde sa článok 13 nahrádza novým znením.
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

5. VZN o financovaní škôl

     VZN obce Vinohrady nad Váhom č.1/2013, ktorým sa určujú podrobností financovania materskej školy a školských zariadení zriadených na území Obce Vinohrady nad Váhom bolo poslancom poslané elektronický. Poslanci obdržali na zasadnutí tabuľky – Výpočet normatívu pre MŠ, ŠJ pri MŠ, ŠJ pri ZŠ, ŠKD na rok 2013 v EUR. Poslanci prijali uznesenie:
Uznesenie č.16/2013
Obecné zastupiteľstvo vo Vinohradoch nad Váhom
 sa uznáša 
na VZN č. 1/2013, ktorým sa určujú podrobnosti financovania materskej školy a školských zariadení zriadených na území Obce Vinohrady nad Váhom na rok 2013. 
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

6. Protest prokurátora voči VZN č. 23/2004 o komunálnom odpade a drobnom stavebnom odpade

     Spolu s pozvánkou dostali poslanci domov fotokópiu listu z Okresnej prokuratúry Galanta, kde bol podaný protest prokurátora na zákonnosť Všeobecne záväzného nariadenia obce Vinohrady nad Váhom č. 23/2004 o komunálnom odpade a drobnom stavebnom odpade. Poslanci navrhli protestu prokurátora vyhovieť, zrušiť VZN č. 23/2004 o komunálnom odpade a drobnom stavebnom odpade a uložilo obecnému úradu vypracovať nové  VZN. 
Uznesenie č.17/2013
Obecné zastupiteľstvo vo Vinohradoch nad Váhom
ruší  
VZN č. 23/2004 o komunálnom odpade a drobnom stavebnom odpade.
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

Uznesenie č.18/2013
Obecné zastupiteľstvo vo Vinohradoch nad Váhom
ukladá 
obecnému úradu vypracovať nové VZN o komunálnom odpade a drobnom stavebnom odpade.
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

7. Žiadosť – MVDr. Rastislav Domko

     Žiadosť MVDr. Rastislava Domka spolu s komentárom bola poslancom doručená. MVDr. Domko žiada obecné zastupiteľstvo o úhradu nákladov na zakúpenie mikročipov z poplatkov za psov. Cena čipu je cca 3,00 € / kus. 
     Ing. Marek Fačkovec navrhuje, aby si MVDr. Domko poplatok za mikročip vyberal od občanov. Starostka vysvetlila, že pre neho je jednoduchšie vystaviť faktúru na všetkých psov naraz ako účtovať po jednom. Poslanci prijali uznesenie:    
Uznesenie č.19/2013
Obecné zastupiteľstvo vo Vinohradoch nad Váhom
berie na vedomie 
žiadosť MVDr. Rastislava Domka o poskytnutie finančnej čiastky na zakúpenie mikročipov pre psov v cene 3,00 €/kus.
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

Uznesenie č.20/2013
Obecné zastupiteľstvo vo Vinohradoch nad Váhom
schvaľuje
poskytnutie finančnej čiastky  na zakúpenie mikročipov pre psov v cene 3,00 €/kus.
Hlasovanie:
Za: 0
Proti: 6 (Bc. Katarína Kuklová, Ing. Emil Čech, Mária Glogovská, Igor Remenár, Eva   Pavlovičová, Ing. Marek Fačkovec )
Zdržal sa: 0
Uvedené uznesenie č. 20/2013 nebolo prijaté z dôvodu, že predložený návrh nezískal nadpolovičnú väčšinu hlasov prítomných poslancov. 

8. Správy hlavného kontrolóra obce

     Správa hlavného kontrolóra o výsledku kontroly nakladania odpadového hospodárstva v príjmovej a výdavkovej časti rozpočtu za rok 2012 bola poslancom poslaná elektronickou poštou. Výsledkom kontroly bolo zistené, že je potrebné VZN č.5/2009 vrátane jeho dodatkov uviesť do súladu so zákonom č.582/2004 a určiť koľko euro za osobu a kalendárny deň, pretože v obci nie je zavedený množstvový zber. 
     Starostka vysvetlila, že zákon požaduje preukázanie likvidácie biologického odpadu. Poplatky za komunálny odpad a prípadne úľavy budú vypočítané podľa zákona. Ak zavedieme množstvový zber, musíme dať vybrať z 3 nádob.
Počty nádob priebežne sledujeme a sme zameraní na tých, ktorí majú predplatené naviac nádoby( 24 domácností). Poslanci prijali uznesenie: 
Uznesenie č.21/2013
Obecné zastupiteľstvo vo Vinohradoch nad Váhom
berie na vedomie
správu hlavného kontrolóra o Kontrole nakladania odpadového hospodárstva v príjmovej a výdavkovej časti rozpočtu za rok 2012. 
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

Hlavný kontrolór obce pripomenul, že neboli ešte predložené doklady k vyúčtovaniu dotácii od obce od niektorých organizácii. 

9. Pozemkové úpravy v k.ú. Vinohrady nad Váhom – žiadosť o vyjadrenie

     Obvodný pozemkový úrad v Galante požiadal obec o vyjadrenie sa k pozemkovým úpravám v k.ú. Vinohrady nad Váhom. Kópia listu bola doručená spolu s pozvánkou poslancom obecného zastupiteľstva. Hlavným cieľom je scelenie a optimálne priestorové a funkčné usporiadanie pozemkov. Ide o činnosť, ktorá je dotovaná štátom a obec to nič nestojí. Poslanci prijali uznesenie: 
Uznesenie č.22/2013
Obecné zastupiteľstvo vo Vinohradoch nad Váhom
súhlasí
s usporiadaním pozemkového vlastníctva v k.ú. Vinohrady nad Váhom formou pozemkových úprav.
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

10. Schválenie finančných prostriedkov na opravy miestnych komunikácií

     Starostka informovala poslancov, že oslovila stavebnú firmu TIMS spol.sro.Nitra, ktorá vypracovala dve ponukové ceny- 1. Oprava výtlkov na ul.Hulácka a 2. Na súvislú opravu úseku ul.Hulácka od č.d. 331 po č.d. 360. Ponuky poslanci dostali spolu s pozvánkou.
Niektoré práce si vieme zabezpečiť. Je potrebné rozhodnúť, aká časť sa dá opraviť.
     Ing. Marek Fačkovec sa vyjadril, že keď sa bude robiť kanalizácia, cesta sa poruší, a my zbytočne minieme celý rezervný fond. Navrhuje iba vyrezať a zaliať teplou zmesou.
Starostka a poslankyňa Eva Pavlovičová navrhuje, aby sa cesta nefľakovala, ale aby sa urobila poriadne. Nová cesta bude mať záruku. V rezervnom fonde máme cca 30 000,00 €. Po diskusii poslanci prijali uznesenie:
Uznesenie č.23/2013
Obecné zastupiteľstvo vo Vinohradoch nad Váhom
súhlasí
s opravou havarijného stavu miestnej komunikácie, ktorá bude financovaná z rezervného fondu podľa zákona č. 583/2004 o rozpočtových pravidlách územnej samosprávy a o zmene doplnení niektorých zákonov podľa §10 odsek 8,  a to úsek od križovatky Starej hory od s.č.331  po križovatku ulíc Hulácka a Nová ulica.
Hlasovanie:
Za: 5	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová)
Proti: 1 (Ing. Marek Fačkovec)
Zdržal sa: 0

11. Prerokovanie platu starostky

        Podľa zákona NR SR č.253/1994 Z.z. o právnom postavení a platových pomeroch starostov obcí a primátorov miest, podľa §4 odsek 4 a 9, plat starostu má byť raz ročne prerokovaný na zasadnutí obecným zastupiteľstvom a suma uvedená v zápisnici. Plat sa zaokrúhľuje na celé euro nahor.
     Poslankyňa Mária Glogovská  navrhuje starostke plat, ktorý zostane na úrovni zákona t.j. 1594,00 €, a navýšiť ho o 35 %  (+ 558,00 €) - čo je suma 2152,00 €. 
Ing. Marek Fačkovec sa spýtal či má niekto iný návrh. Povedal, že 35% je veľa a navrhol, nechať ho na tej istej úrovni.
Po diskusii poslanci navrhli plat navýšiť o 32%, čo je suma 2104,00 €.
Uznesenie č.24/2013
Obecné zastupiteľstvo vo Vinohradoch nad Váhom
berie na vedomie
že na základe uznesenia č.11/2012 zo dňa 2.4.2012 bol plat starostky doposiaľ stanovený rozhodnutím obecného zastupiteľstva podľa § 4 ods. 2 citovaného zákona so zvýšením o 35%, čo po uplatnení priemernej mzdy zamestnanca v národnom hospodárstve za rok 2012 na základe § 3 ods. 1 citovaného zákona od 1.1.2013  je v sume 2152,00 €.
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

Uznesenie č.25/2013
Obecné zastupiteľstvo vo Vinohradoch nad Váhom
schvaľuje
podľa § 5 ods. 2 citovaného zákona s účinnosťou od 1.4.2013 plat starostky v sume, ktorá sa rovná zvýšeniu minimálneho platu o 32% t.j. na sumu 2104,00 €.
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

12. Rôzne

     Starostka informovala poslancov, že sa vyskytla chyba v schválenom rozpočte na rok 2013 o čiastku 352,00 € vo výdavkovej časti rozpočtu obce. Navrhla schváliť opravu rozpočtu na rok 2013.
Uznesenie č.26/2013
Obecné zastupiteľstvo vo Vinohradoch nad Váhom
berie na vedomie,
že sa vyskytla chyba v schválenom rozpočte na rok 2013 o čiastku 352,00 € vo výdavkovej časti rozpočtu obce.
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

Uznesenie č.27/2013
Obecné zastupiteľstvo vo Vinohradoch nad Váhom
schvaľuje 
opravu rozpočtu na rok 2013, zníženie v kapitole 08.4.0  - Náboženské a iné spoločenské služby v položkách mzdy a odvody vo výške 352,00 €, za podmienky, že rozpočet zostáva vyrovnaný  v príjmovej a výdavkovej časti v zmysle schváleného uznesenia č. 82/2012 zo dňa 3.12.2012 vo výške 579 605,00 EUR.
Hlasovanie:
Za: 6	(Bc. Katarína Kuklová, Ing. Emil Čech, Mária Glogovská, Igor Remenár, Eva Pavlovičová, Ing. Marek Fačkovec )
Proti: 0
Zdržal sa: 0

- zosuv pri Koborovi – vykopal sa jarok, urobí sa dobetónovanie žľabu. Mimoriadna situácia zatiaľ nebude vyhlásená, uvedený stav boli pozrieť zo Životného prostredia Galanta, z ŠGÚ Dionýza Štúra. Ak sa to priblíži k ceste, bude sa musieť cesta zastaviť. Náhradná cesta bude okolo Dubníka, cez Novú horu. Stav nie je dobrý, prognózy sú, že to pôjde ďalej. 
-padá to pri Čechových, pri Bôžikovi, pri Vojtechovi Dányim na Paradiči. 
- Starostka informovala, že bola skončená skúšobná doba SAD Dunajská Streda a.s., a obec prestala financovať zrušené spoje na linke 202426.
- stavebný úrad –  poslanci boli informovaní o zálohových sadzbách pre Spoločný obecný úrad stavebný Sereď na rok 2013. Naša obec zaplatí za rok 2013 zálohu 4271,00 €, platby prebiehajú štvrťročné. Pre nás je to stále výhodné, lebo by sme nedokázali zaplatiť osobu s odbornou spôsobilosťou.
- územný plán – spomenutý (Faktor, Pavlovič, Slíž)
- Na križovatke bolo rozbité zrkadlo.
- na štadióne je poškodené elektrické vedenie, niekto precvikol kábel do „bufetu“, garáže, 
- na začiatku obce boli opilované agáty, čím sa vylepšil vstup do obce a hlavne bezpečnosť. 
- pád vrtuľníka do rieky Váh – naši občania pomáhali prví. Starostka sa pýtala poslancov ako ich oceniť, či len ďakovný list (Mikulincoví, Kráľovič). Poslanec Igor Remenár navrhol, odovzdať im nejaký vecný dar  na oslave našej obce. Poslanci navrhli, že sa ešte dohodnú.
-dotácia na školu – na havarijný stav sme dostali 30 000 EUR, ale potrebujeme viac. Sú to kapitálové výdavky, budeme žiadať ďalej. Peniaze boli odoslané na účet základnej školy.
- na Kamenici sa 13.3.2013 uskutočnilo meranie vody z vrtov. Požiadali sme pána Žifčáka, aby vykonával merania. Pani Nagyová ho však odmietla pustiť na svoj pozemok z dôvodu merania. Nesúhlasila so vstupom na jej pozemok.
-ČOV – ohradiť betónmi
- športovci - na ploche medzi školou a ihriskom chcú vytvoriť kompostovisko. Bolo by dobre  pozvať starostku na jednanie.
- koncept Územného plánu regiónu Trnavského samosprávneho kraja – (je zverejnený na internete), obec mala k nemu vyjadriť svoje stanovisko. V návrhu záväznej časti v časti 13.7 V oblasti zosuvov pôd je uvedené 13.7.1  Nepovoľovať rozvoj osídlenia v zosuvových územiach na svahoch pohorí sme žiadali doplniť: Nepovoľovať rozvoj osídlenia v zosuvových územiach na svahoch pohorí, pokiaľ nebudú preverené možnosti zástavby týchto území územným plánom obce alebo nebude vykonaný inžinierskogeologický prieskum a navrhnuté odborné adekvátne opatrenia. Dôraz kladie na nezastavovanie ornej pôdy.
- na deň učiteľov  starostka ocenila učiteľov ZŠ a MŠ kvetom.
- ZŠ organizuje zber papiera
- žiaci základnej školy sa zúčastnili zbierky „deň narcisov“ 
- 900 výročie obce – požičiame tribúnu zo Serede alebo z Červeníka – aj s prestrešením = 500,00 EUR. Vystúpi naša a Šintavská dychovka, pán Bartoš so skupinou,  pán Zolvik, country na nedeľu. Ohňostroj za 500,00 EUR na ukončenie. V MOS urobiť výstavu starých predmetov, fotografii z významných udalostí obce. Starostka navštívila štátny archív v Šali, kde by vedeli prepožičať pár dokumentov. Je to na nás ako tú významnú udalosť osláviť. Poslanec Igor Remenár zabezpečí občerstvenie. Propagačné predmety – magnetka a pero, alebo brožúrka, letáčik o oslavách. Maľovanie na tvár, skákanie na trampolíne je finančne nákladné, čo by sme nevedeli vyfinancovať. Začiatok sa ešte dohodne. Pán Báby vie poskytnúť prestrešenia. S futbalistami sa starostka stretne, aby sa dohodli niektoré dôležité veci.  Okolo pohostinstva Remigo je neporiadok, treba to upratať, nech je to čisté.  Poľovníci vyšli obci v ústrety a preložili svoju akciu. V Šulekove v pizzerii hrá country kapela, mohla by u nás hrať. Avšak čím viac ľudí, tým viac treba uhostiť, finančne to bude nákladnejšie.

13.	Záver

     Starostka obce poďakovala prítomným poslancom za účasť a ukončila zasadnutie obecného zastupiteľstva.

Overovatelia:
Ing. Marek Fačkovec	...............................................
Eva Pavlovičová 	..............................................

Zapísala: Ľubica Čechová

Ing. Eva Hanusová
    starostka obce